钦定古今图书集成/明伦汇编/氏族典/第349卷 > 《廖用贤尚友录》 > 丘橓
## 钦定古今图书集成/明伦汇编/氏族典/第349卷 > 《廖用贤尚友录》 > 丘橓

按《明外史丘橓传》：“橓字茂实，诸城人。嘉靖二十九年
进士。由行人擢刑科给事中，迁兵科都给事中。寇犯
通州，总督杨选被逮。及寇退，陈善后事宜，指切边弊。
帝以橓不早劾选，杖六十，斥为民。隆庆初，起任礼科，
不至。寻擢南京太常少卿，进大理少卿，病免。万历十
一年，起左副都御史。已迁刑部右侍郎，转左侍郎。寻”
拜南京吏部尚书，卒官。谥“简肃。”橓彊直好搏击，然生
平未尝直规君失，显劾权相，特其清节，为时所称云。